Oorsaak van ma, tweeling (5) se raaiseldood bekendCelisa Henning en haar dogters, Makayla en Addison (Foto: Twitter via @cgousman) Amerikaanse owerhede het Woensdagoggend gesê ŉ polisieondersoek duur steeds voort nadat ŉ 41-jarige ma en haar vyfjarige tweelingdogters van Chicago in die VSA Maandagmiddag dood in hul huis aangetref is. Polisieowerhede van dié stad in Illinois het Woensdag bevestig die ma, Celisa Henning, en haar dogters, Makayla en Addison, is aan skietwonde in hul kop oorlede. Henning en haar dogters is Maandagaand deur haar man dood in hul huis aangetref. Die Amerikaanse nuuswebwerf CBS berig Celisa is dood ná ŉ enkele kopskoot terwyl albei haar dogters verskeie kere in die kop geskiet is. Brian Benton, ŉ polisiewoordvoerder in Chicago, het gesê daar is in dié stadium nog nie meer inligting oor die voorval bekend nie. Volgens CBS hanteer polisieowerhede in Chicago die voorval as ŉ moord-en-selfmoord-saak. Dennis Henning, Celisa se skoonpa, het aan die Daily Southtown vertel dat sy seun glo die hele Maandag gesukkel het om sy vrou telefonies in die hande te kry voordat hy haar en hul kinders se liggame Maandagmiddag in ŉ badkamer in hul huis aangetref het. “Dit is ŉ tragedie. Ek hoop en bid tot God dat hy hierdeur sal kom,” het Henning gesê. Die egpaar was glo tien jaar lank getroud en hul kinders sou volgende jaar met skool begin het. Bure het die voorval intussen as raaiselagtig beskryf. “As sy dit gedoen het, kan ek my nie die seer in haar hart voorstel nie,” het Joan Paul, die Hennings se buurvrou, gesê. “Daardie kinders was haar lewe gewees – sy was ŉ uitstekende ma.” Coroner identifies mother as Celisa Henning, 41 & her twin girls Addison & Makayla, 6. Police believe mom shot & killed herself & her girls. pic.twitter.com/Jq1Af9KRo9 — Courtney Gousman (@cgousman) August 29, 2017